94. schôdza NR SR - 5.deň - B. popoludní
Dátum: 2023-06-20
Poslanec: Kavecká, Monika (OĽANO)
Druh vystúpenia: Vystúpenie v rozprave

30. Ďakujem veľmi pekne za slovo. Vážené panie kolegyne poslankyne, vážení páni kolegovia poslanci, vážení páni ministri, vážený pán predsedajúci, ako spoločná spravodajkyňa výboru predkladám správu o výsledku prerokovania návrhu na zvolenie predsedu a dvoch členov Dozornej rady Úradu pre dohľad nad zdravotnou starostlivosťou (tlač 1746) vo výbore. Vláda Slovenskej republiky predložila Národnej rade Slovenskej republiky v súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov návrh na zvolenie predsedu a dvoch členov Dozornej rady Úradu pre dohľad nad zdravotnou starostlivosťou. Predseda Národnej rady Slovenskej republiky pridelil predložený návrh Výboru Národnej rady Slovenskej republiky pre zdravotníctvo s tým, že podá správu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky. Dôvodom predloženia návrhu je uplynutie funkčného obdobia a jedno neobsadené miesto člena dozornej rady úradu. Jozefovi Korčekovi zanikol výkon funkcie predsedu Dozornej rady Úradu pre dohľad nad zdravotnou starostlivosťou uplynutím jeho funkčného obdobia dňom 13. júna 2023 a Éve Hortai zanikol výkon funkcie člena Dozornej rady Úradu pre dohľad nad zdravotnou starostlivosťou uplynutím jej funkčného obdobia dňom 13. júna 2023. Výbor Národnej rady Slovenskej republiky pre zdravotníctvo prerokoval predložený návrh (tlač 1746) dňa 13. júna 2023. Výbor konštatoval, že navrhovaní kandidáti spĺňajú zákonom stanovené požiadavky. Výbor súhlasil s návrhom vlády Slovenskej republiky na zvolenie predsedu a dvoch členov Dozornej rady Úradu pre dohľad nad zdravotnou starostlivosťou a odporučil Národnej rade Slovenskej republiky zvoliť navrhovaných kandidátov. Predseda výboru ma poveril predniesť na schôdzi Národnej rady Slovenskej republiky správu o výsledku prerokovania návrhu na zvolenie predsedu a dvoch členov Dozornej rady Úradu pre dohľad nad zdravotnou starostlivosťou vo výbore a predložiť návrh na uznesenie Národnej rady Slovenskej republiky. Predkladám návrh na uznesenie. Uznesenie Národnej rady Slovenskej republiky k návrhu na zvolenie predsedu a dvoch členov Dozornej rady Úradu pre dohľad nad zdravotnou starostlivosťou (tlač 1746) Národná rada Slovenskej republiky a) berie na vedomie podľa § 26 ods. 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zánik výkonu funkcie predsedu Dozornej rady Úradu pre dohľad nad zdravotnou starostlivosťou Jozefa Korčeka dňom 13. júna 2023, člena Dozornej rady Úradu pre dohľad nad zdravotnou starostlivosťou Évy Hortai dňom 13. júna 2023; b) zvolila podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov Jozefa Korčeka do funkcie predsedu Dozornej rady Úradu pre dohľad nad zdravotnou starostlivosťou dňom 20. júna 2023, Luciu Petričko do funkcie člena Dozornej rady Úradu pre dohľad nad zdravotnou starostlivosťou dňom 20. júna 2023, Ivetu Griačovú do funkcie člena Dozornej rady Úradu pre dohľad nad zdravotnou starostlivosťou dňom 20. júna 2023. Skončila som, pán predsedajúci, môžete otvoriť rozpravu.